Diari Oficial de la Generalitat Valenciana


Sumari del DOGV 4236, del 25-04-2002 (2002/4105)

Bases de la convocatòria per a la selecció com a funcionari/ària de carrera d'una plaça d'informàtic municipal vacant en la plantilla d'aquest ajuntament.
----------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/4105


Data del document
:   15-04-2002

Organisme emissor
:   Ajuntament de Catarroja

Tipus de document
:   Convocatòria

Descriptors 

:   * Catarroja
    * concurs administratiu
    * administració local
    * professió de la informàtica

Bases de la convocatòria per a la selecció com a funcionari/ària de carrera d'una plaça d'informàtic municipal vacant en la plantilla d'aquest ajuntament. [2002/X4105]
  
L'Ajuntament de Catarroja, per acord de la Comissió de Govern de data 5 d'abril de 2002, aprovà el següent:
  
«Bases de la convocatòria per a la selecció com a funcionari/ària de carrera d'una plaça de informàtic municipal vacant en la plantilla d'aquest ajuntament.
  
De conformitat amb el que disposa la Llei 7/1985, de 2 d'abril, reguladora de les Bases de Règim Local (article 91.2), en relació amb l'article 19.1 de la Llei 30/1984, de 2 d'agost, de la Funció Pública, i el Reial Decret 896/1991, de 7 de juny, sobre programes i regles bàsiques que s'estableixen en el procediment de selecció dels funcionaris locals.
  
D'acord amb l'oferta d'ocupació pública aprovada per la Comissió de Govern el 21 de juny de 2001, corresponent a l'any 2001, es convoquen proves selectives per a la selecció de la citada plaça, d'acord amb les bases següents:
  
1. Objecte de la convocatòria
  
És objecte de la present convocatòria la selecció pel procediment de concurs-oposició lliure d'una plaça de informàtic municipal, vacant en la plantilla de funcionaris d'aquest ajuntament. El sistema selectiu serà el concurs-oposició.
  
Aquesta plaça pertany a l'escala de l'administració Especial, subescala Tècnica, classe Superior, classificada en el grup A, dotada amb el sou corresponent als funcionaris d'aquest grup, les pagues extraordinàries, triennis i altres emoluments que corresponen a la dita subescala, d'acord amb la legislació vigent.
  
2. Normativa aplicable
  
El procés selectiu s'ajusta al que disposen les presents bases i, en el que no preveuen, a la Llei 30/1984, de 2 d'agost; a la Llei 7/1985, de 2 d'abril; al Reial Decret Administratiu 781/1986, de 18 d'abril; al Decret Legislatiu de 24 d'octubre de 1995, del Consell de la Generalitat Valenciana i a la modificació d'aquest, aprovada per la Llei 8/1995, de 29 de desembre, de la Generalitat Valenciana; al Decret 33/1999, de 9 de març, del Consell de la Generalitat Valenciana; al Reial Decret 896/1991, de 7 de juny; al Reial Decret 364/1995, de 10 de març; i a les altres disposicions legals i reglamentàries aplicables.
  
3. Requisits dels aspirants
  
Per a prendre part en l'oposició caldrà reunir els requisits següents, referits al moment de finalització del termini de presentació d'instàncies:
  
a) Tindre la nacionalitat espanyola o de qualsevol estat mentre de la Unió Europea. Ser cònjugue, descendent o descendent de cònjuge d'una persona espanyola o de qualsevol estat de la Unió Europea, sempre que aquests descendents siguen menors de 21 anys o majors però visquen a costa dels pares o bé pertanguen a algun país amb el qual la Unió Europea tinga signat algun tractat, ratificat per Espanya, sobre la lliure circulació de treballadors. A excepció dels aspirants que es presenten a la plaça que, per implicar exercici del poder públic, estiguen reservades a qui tinga la nacionalitat espanyola.
  
b) Tindre complits els 18 anys d'edat i no excedir-se de l'edat en què es puga accedir a la jubilació en el Règim General de la Seguretat Social.
  
c) Estar en possessió del títol de la Llicenciatura d'Informàtica en condicions d'obtindre'l en la data en què acabe el termini de presentació d'instàncies. En el cas de titulacions obtingudes a l'estranger haurà d'estar en possessió de la credencial que n'acredite l'homologació.
  
d) No patir cap malaltia ni estar afectat per una limitació física o psíquica incompatible amb el compliment de les funcions o que les impossibilite.
  
e) No haver sigut separat mitjançant expedient disciplinari del servici en qualsevol de les administracions públiques, ni trobar-se inhabilitat per a l'exercici de funcions públiques.
  
4. Sol·licituds
  
Qui vulga participar en les proves selectives ho haurà de sol·licitar mitjançant el model normalitzat d'instància que figura en les presents bases i que es facilitaran a l'Oficina d'Informació i Registre i en Infoville (www.catarroja.infoville.net). S'hi sol·licitarà prendre part en el concurs-oposició i els aspirants hauran de manifestar que reuneixen totes i cada una de les condicions que s'exigeixen en la base 3ª. Les sol·licituds es dirigiran a l'alcalde-president de la Corporació i es presentaran al Registre General de l'Ajuntament, durant el termini de 20 dies naturals comptadors a partir de l'endemà de la publicació de l'extracte de la convocatòria en el Boletín Oficial del Estado. Les bases, així mateix, es publicaran en el Diari Oficial de la Generalitat Valenciana i en el Butlletí Oficial de la Província.
  
Les instàncies també es podran presentar en la manera com determina l'art. 38.4 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Els drets d'examen, que es fixen en la quantitat de 18'03 euros (3.000 PTA), els abonaran els aspirants abans de presentar la instància i adjuntaran a aquesta el resguard acreditatiu de l'ingrés per transferència en el compte 2100 1795 3451364414 de ?la Caixa?, a nom de l'Ajuntament de Catarroja. En la transferència es farà constar el concepte i el nom i DNI de l'aspirant. Si el pagament s'efectuara mitjançant gir postal o telegràfic, en la instància s'indicaria el número de gir i s'hi adjuntaria el justificant d'aquest.
  
Els citats drets d'examen només es tornaran a qui no siga admés en el procediment selectiu per falta d'algun dels requisits.
  
Per a ser admesos i prendre part en les proves selectives, a més de les circumstàncies personals, els sol·licitants hauran de manifestar en les instàncies que reuneixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar-hi el preceptiu jurament o promesa. Aquestes condicions s'hauran de mantindre al llarg de tot el procés selectiu, durant el qual, en qualsevol moment, podran ser requerits els aspirants per a efectuar-ne les comprovacions oportunes.
  
Els mèrits que s'hagen d'al·legar en la fase de concurs s'hauran de presentar numerats, junt amb la sol·licitud, on es farà referència als dits documents.
  
5. Admissió dels aspirants
  
Una vegada expirat el termini d'admissió d'instàncies, per Resolució de l'Alcaldia, s'aprovarà la llista provisional dels aspirants admesos i exclosos, que es publicarà en el Butlletí Oficial de la Província i al tauler d'edictes de l'ajuntament, i s'hi concedirà un termini de 10 dies hàbils per a reclamacions. Aquestes, si n'hi haguera, s'acceptaran o es refusaran en la Resolució per la qual s'aprove la llista definitiva, dictada, així mateix, per l'Alcaldia-Presidència. Les possibles variacions, si n'hi haguera, es publicaran al tauler d'edictes de l'Ajuntament i en el Butlletí Oficial de la Província.
  
En el supòsit que no s'hi presentara cap reclamació, les llistes provisionals esdevindran automàticament definitives, la qual cosa es farà constar en la resolució de l'Alcaldia i es publicarà únicament al tauler d'edictes municipal.
  
Les errades de fet es podran esmenar en qualsevol moment, d'ofici o a instància de la persona interessada.
  
En qualsevol cas, amb l'objecte d'evitar errors i en el supòsit que se'n produïren, se'n possibilitarà l'esmena en el temps i de manera que els aspirants puguen comprovar fefaentment no solament que no figuren en la relació d'exclosos, sinó que, a més, els seus noms consten en la d'admesos.
  
Si en algun moment del procés selectiu arribara a coneixement del tribunal que algun dels aspirants no posseeix tots els requisits exigits en aquestes bases, amb l'audiència prèvia de la persona interessada, se'n proposarà l'exclusió a l'alcalde-president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.
  
6. Tribunal qualificador
  
El tribunal qualificador que jutjarà el procés selectiu estarà compost pels membres següents:
  
President: el de la Corporació o membre d'aquesta que delegue
  
Secretari: el de la Corporació o funcionari que delegue, amb veu, però sense vot
  
Vocals:
  
Un representant de la Generalitat Valenciana
  
Un representant del professorat oficial designat per l'IVAP
  
El cap del Servici o funcionari que delegue
  
Un funcionari de carrera designat per l'Alcaldia a proposta de la Junta de Personal
  
La designació dels membres del tribunal inclourà la dels suplents respectius, i es farà pública juntament amb la llista d'admesos i exclosos.
  
L'Ajuntament sol·licitarà als òrgans corresponents la designació dels representants respectius, la qual s'haurà d'efectuar en el termini dels 20 dies següents a la recepció de la sol·licitud.
  
La composició del tribunal serà predominanment tècnica i els vocals hauran de posseir un nivell de titulació o d'especialització igual o superior als exigits per a l'accés a la plaça convocada.
  
El tribunal podrà disposar la incorporació als treballs, per a alguna o algunes de les proves, d'assessors que es limitaran a l'exercici de la seua especialitat tècnica, sobre la base de la qual col·laboraran amb el tribunal. Quan concórreguen en els membres del tribunal alguna de les circumstàncies previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervindre-hi i notificaran aquesta circumstància a l'Alcaldia-Presidència. Així mateix, els aspirants podran recusar-los en la forma prevista en l'article 29 de la citada llei.
  
El tribunal no es podrà constituir ni actuar sense l'assistència de més de la meitat dels integrants, titulars o suplents, indistintament. Així mateix, estan facultats per a resoldre les qüestions que es puguen suscitar durant la realització de les proves, per a adoptar els acords necessaris que garantisquen el degut ordre en aquestes, en tot el que preveuen aquestes bases, i per a l'adequada interpretació d'aquestes.
  
Tots els membres del tribunal tindran veu i vot, excepte el secretari, que no tindrà vot.
  
En cada sessió del tribunal podran participar els membres titulars presents en el moment de la constitució d'aquest i, si n'estan absents, els suplents, però no es podran substituir en la mateixa sessió.
  
Si, constituït el tribunal i iniciada la sessió, s'absenta el president, aquest designarà, entre els vocals que hi concorren, el qui el substituirà durant l'absència.
  
A efectes d'assistència, el tribunal que actue en aquestes proves tindrà la categoria 1ª prevista en l'article 33.2 del Reial Decret 236/1988, de 4 de març.
  
7. Calendari de les proves
  
La data, l'hora i el lloc del començament de les proves selectives s'anunciarà en el Butlletí Oficial de la Província de València junt amb la llista provisional d'admesos i exclosos.
  
Una vegada començades les proves selectives, no serà obligatòria la publicació dels anuncis dels altres exercicis i incidències en el Butlletí Oficial de la Província. Aquests anuncis, els haurà de fer públics el tribunal en el local on s'hagen realitzat les proves anteriors i al tauler d'anuncis de l'Ajuntament, amb una antelació de 12 hores, si es tracta del mateix exercici, o de 48 hores, si se'n tracta d'un nou.
  
Entre l'acabament d'un exercici i el començament del següent haurà de transcórrer un període mínim de 72 hores i un màxim de 45 dies naturals.
  
L'ordre d'actuació dels aspirants en els exercicis que on es puguen realitzar conjuntament serà el que determina la Generalitat Valenciana per a la selecció del seu personal, d'acord amb l'article 10, apartat 3 del Decret 33/1999, de 9 de març, del Govern Valencià.
  
Els opositors seran convocats per a cada exercici en una crida única, llevat del cas de força major degudament justificada i valorada lliurement pel tribunal. La no presentació d'un aspirant en el moment de ser cridat a qualsevol dels exercicis obligatoris determinarà automàticament la desaparició del seu dret a participar en aquest exercici i en els successius, per la qual cosa quedarà exclòs del procés selectiu.
  
El tribunal podrà requerir en qualsevol moment que cada un dels aspirants n'acredite la identitat, motiu pel qual hauran d'anar-hi proveïts del Document Nacional d'Identitat.
  
8. Desenvolupament de les proves selectives
  
Els exercicis de l'oposició seran els següents.
  
Primer exercici: Obligatori i eliminatori
  
Consistirà en un exercici o prova psicotècnica, actitudinal i de personalitat. Prèviament, el Tribunal determinarà el perfil que considere oportú per al lloc de treball, entés dins l'organització. Es valorarà amb la qualificació d'apte o no apte.
  
Segon exercici: Obligatori i eliminatori. Defensa d'un projecte
  
Consistirà en l'exposició davant del Tribunal durant un temps màxim de quaranta-cinc minuts d'un Projecte sobre Aplicació de les Noves Tecnologies de la Informació i Comunicació en la relació Ciutadà-Administració.
  
Este projecte haurà de presentar-se en castellà i en anglés i haurà d'exposar-se davant del Tribunal en anglés, qui podrà formular les preguntes o aclariments que el mateix jutge oportunes.
  
El dit projecte, junt amb la documentació necessària per a la seua exposició, es presentarà en sobre tancat en el moment d'iniciar-se les proves de selecció (1r. exercici), en el registre general d'entrada d'esta Corporació, indicant-se en la part externa del sobre si es necessita algun mitjà audiovisual per a la seua exposició.
  
Tercer exercici. Obligatori i eliminatori
  
Consistirà en el desenvolupament per escrit de quatre temes del temari inclòs en l'annex II, extrets a l'atzar (un tema de cada bloc del mateix annex). La durada de l'exercici serà d'un màxim de quatre hores. L'exercici, el llegiran els aspirants al tribunal, el qual podrà formular preguntes sobre el contingut dels temes, com a aclariment del que s'exposa.
  
Quart exercici. Pràctic. Obligatori i eliminatori
  
Consisitirà en el desenvolupament, per escrit, durant un temps màxim de tres hores, d'un tema proposat pel tribunal, sense atendre a l'enunciat del bloc II, III i IV de l'annex II del programa. S'hi valoraran els coneixements sobre els temes desenvolupats, l'exposició, la capacitat de síntesi, la claredat de les idees i la redacció de l'escrit. L'exercici, el llegiran els aspirants al tribunal, que podrà formular preguntes sobre el contingut dels temes, com a aclariment del que s'exposa.
  
Cinqué exercici. Valencià. Obligatori i no eliminatori
  
Consistirà en la traducció del castellà al valencià, i viceversa, d'uns textos administratius relacionats amb les tasques pròpies del lloc convocat, d'acord amb la normativa sobre ús del valencià de la Generalitat Valenciana. La durada d'aquest exercici serà de 30 minuts.
  
9. Fase de concurs (posterior a la fase d'oposició)
  
Els mèrits es valoraran d'acord amb el barem següent:
  
1. Servicis prestats en l'administració Pública. Màxim 1 punt
  
Es valoraran a raó de 0'25 punts per any complet de servicis en el mateix grup de funcionaris o categoria laboral, per la qual cosa es rebutjaran les fraccions inferiors a un any. A tal efecte, es comptaran els servicis previs prestats en l'administració reconeguts a l'empara del que disposa la Llei 70/1978, de 26 de novembre, i la resta de la normativa aplicable. No es comptaran mai els servicis que s'hagen prestat simultàniament amb altres també al·legats.
  
Únicament es consideraran acreditats els servicis prestats a l'administració Pública si s'aporta la certificació oficial a tal efecte. Es tindran en compte, per a això, els certificats expedits pels responsables del departament.
  
La valoració es comptarà fins a la data de finalització del termini de presentació d'instàncies.
  
2. Experiència professional. Màxim 6 punts
  
Es valoraran els servicis efectius prestats a l'administració Pública Local com a funcionari, funcionari interí, laboral fix o termporal quan el cos, l'escala, la categoria professional i l'especialitat, si escau, on s'han prestat els servicis siguen anàlegs a les funcions del cos i de l'especialitat al qual s'opta, i sempre que es tracte del mateix grup de titulació.
  
No es comptaran els servicis prestats simultàniament amb altres també al·legats.
  
Es tindran en compte, per a això els certificats expedits de valoració positiva pels responsables del departament, servici o àrea de l'administració o on l'aspirant haja treballat. La valoració d'aquest apartat serà de dos punts per any i de 0'17 punts per mes, i es rebutjaran les fraccions inferiors al mes.
  
3. Valencià. Màxim 1 punt.
  
Seran avaluables els certificats expedits per la Junta Qualificadora de Coneiximents de Valencià, i qualsevol altre tipus susceptible de ser homologat per este organisme, d'acord amb el que disposa l'Orde de 22 de maig de 1989, de la Conselleria de Cultura, Educació i Ciència (DOGV 1.082 de 9.6.89), segons el següent detall:
  
- Oral: 0.25 punts
  
- Elemental: 0.35 punts
  
- Mitjà: 0.75 punts
  
- Superior: 1 punt
  
4. Publicacions, ponències i experiència en docència en cursos relacionats en informàtica.
  
Es puntuarà amb un màxim d'1 punt. A valorar pel Tribunal de forma ponderada, en funció de la duració dels cursos i docència, així com de l'extensió de les publicacions.
  
5. Cursos de Formació especifica informàtica. Màxima 1'50 punts.
  
Es valoraran els cursos relacionats en informàtica, segons el següent detall:
  
- 0'40 punts per cursos de 60 hores o més
  
- 0'25 punts per cursos de 30 a 59 hores
  
- 0'15 punts per cursos inferiors a 30 hores
  
6. Cursos de formació genèrica. Màxim 2'5 punts
  
Només es valoraran aquests cursos si són impartits per centres oficials reconeguts pel Ministeri d'Educació i Ciència, així com els impartits per organismes i institucions oficials dependents de les administracions públiques competents en el marc de programes de formació contínua, de formació d'empleats públics i de cursos realitzats per universitats, extrems tots ells que l'aspirant haurà d'acreditar.
  
Seran propis del funcionament de l'administració Pública, d'habilitats socials, d'intel·ligència emocional, d'autoconeixement.
  
- 0'40 punts per cursos de 60 hores o més
  
- 0'25 punts per cursos de 30 a 59 hores
  
- 0'15 punts per cursos inferiors a 30 hores
  
La qualificació final del concurs serà el resultat de la suma de les puntuacions atorgades pel tribunal a cada mèrit considerat. La valoració dels mèrits en la fase de concurs no podrà, en cap cas, superar el 40% de la puntuació màxima assolible en la fase d'oposició, d'acord amb l'art. 5.4 del Decret 33/1999, del Govern Valencià.
  
10. Qualificació i valoració dels exercicis
  
El primer exercici serà valorat amb la qualificació d'apte o no apte.
  
El segon, tercer i quart exercici es qualificaran cada un d'ells amb un màxim de 10 punts, i caldrà per a aprovar-los un mínim de 5 punts, de manera que en quedaran eliminats els opositors que no arriben al mínim indicat en cada exercici.
  
El cinqué exercici, obligatori i no eliminatori, d'idioma, es qualificarà fins a un màxim de 3 punts.
  
Les qualificacions s'adoptaran sumant les puntuacions atorgades pels diversos membres del tribunal i dividint el total pel nombre d'assistents. El quoficient resultant serà la qualificació obinguda en cada exercici. Tanmateix, per a declarar que els aspirants han superat, o no, els exercici eliminatoris, el tribunal actuarà de conformitat amb el que preveu l'art. 26'4 de la Llei 30/92, de 26 de novembre, en el benentés que els suspesos no podran obindre la puntuació de 5 i els aprovats n'obtindran 5 o més.
  
Les qualificacions de cada exercici es faran públiques el mateix dia en què s'acorden i s'exposaran al tauler d'edictes de la Corporació.
  
De conformitat amb el que preveu l'art. 4.5 del Decret 33/1999, del Consell de la Generalitat Valenciana, la relació d'aspirants que han superat les proves es formarà amb els qui, havent realitzat i superat tots els exercicis obligatoris, se sumen les puntuacions obtingudes en tots els exercicis i s'hi afegeixen el total de punts obinguts en la fase de concurs. La relació començarà amb l'aspirant que haja obtingut d'aquesta manera la puntuació més alta, i acabarà quan el nombre d'inclosos coincidisca amb el nombre de llocs convocats. Si el nombre d'aspirants relacionats d'aquesta manera fora inferior al de places convocades, les no cobertes es declararien desertes. El tribunal no podrà declarar aprovats a més aspirants que el total de places que s'han de cobrir en la convocatòria (total 1).
  
El tribunal elevarà a l'Alcaldia la proposta de nomenament de funcionari en pràctiques a favor de l'aspirant aprovat.
  
11. Relació d'aprovats, presentació de documents i nomenament
  
L'aspirant proposat presentarà en el Servici de Personal de l'Ajuntament, en el termini de 20 dies naturals comptadors des de la publicació de la llista d'aprovats, els documents acreditatius de les condicions per a prendre part en les proves selectives que s'exigeixen, i que són:
  
1. Certificat de naixement, expedit pel Registre Civil corresponent o fotocòpia del DNI, que es presentarà juntament amb l'original per a fer-ne la confrontació.
  
2. Certificat del Registre Central de Penats i Rebels, referit a la data d'acabament de les proves selectives.
  
3. Còpia autèntica o fotocòpia, que s'acompanyarà de l'original per a confrontar-lo, del títol exigit.
  
4. Declaració jurada de no incórrer en causa d'incapacitat.
  
5. Declaració jurada de no haver sigut separat mitjançant expedient disciplinari del servici de qualsevol de les administracions públiques, ni estar inhabilitat per a l'exercici de les funcions públiques.
  
6. Certificat mèdic acreditatiu de no patir cap malaltia o defecte físic que l'impossibilite per a l'exercici normal de la funció.
  
7. Declaració de la persona interessada de no estar ocupant cap lloc de treball o realitzant cap activitat en el sector públic delimitat per l'article 1 de la Llei 53/84, i de no realitzar cap activitat privada incompatible o subjecta a reconeixement d'incompatibilitat.
  
Davant la impossibilitat, degudament justificada, de presentar els documents expressats, es podrà acreditar que es reuneixen les condicions exigides en la convocatòria mitjançant qualsevol tipus de prova admissible en dret.
  
Qui estiga en la condició de funcionari públic estarà exempt de justificar documentalment les condicions i els requisits ja demostrats per a obtindre l'anterior nomenament.
  
Qui, en el termini fixat i llevat dels casos de força major, degudament acreditats, no presente la documentació o de l'examen d'aquesta es deduïra que no té tots o alguns dels requisits assenyalats, no podrà ser nomenat funcionari de carrera i quedaran anual·lades totes les actuacions, sense perjuí de la responsabilitat en què haguera incorregut per falsetat.
  
El nomenat, amb la formulació de jurament o promesa prèvia a què es refereix l'art. 32.c del text refós de la Llei de la Funció Pública Valenciana, haurà de prendre'n possessió, com a funcionari en pràctiques, en el termini dels 20 dies comptadors des de l'endemà d'haver-li notificat el nomenament. Si no pren possessió en el termini assenyalat, sense causa justificada, es considerarà que renuncia als seus drets sobre la plaça i no obtindrà la qualificació com a funcionari.
  
L'aspirant proposat serà nomenat per l'Alcaldia funcionari en pràctiques durant un període de tres mesos. Als dos mesos i mig, el funcionari en pràctiques presentarà una memòria sobre la situació de l'equip, així com de les funcions realitzades durant el dit període. Sobre la base de tot això, es farà una valoració exhaustiva de l'aptitud i de l'actitud del funcionari en pràctiques. Serà preceptiu l'informe del comité valorador compost per l'alcalde, el secretari i el director de Personal, que es reuniran a tal efecte. El dit informe s'elevarà al tribunal, el qual podrà practicar les proves que estime oportunes, i que declararà o no la superació de les dites pràctiques.
  
En cas de no considerar-lo apte, l'alcalde dictarà una resolució motivada en la qual posarà de manifest que l'aspirant no ha superat el període de pràctiques i que, per ant, se'n declara no procedent el nomenament com a funcionari de carrera. En aquest últim cas, serà preceptiu l'informe previ del tribunal desfavorable al nomenament, tribunal que es constituirà a l'efecte i que podrà practicar les proves que estime precises per a per fonamentar suficientment el seu informe.
  
Els declarats no aptes en quedaran eliminats i no seran, per tant, nomenats funcionaris de carrera.
  
12. Recursos
  
Contra les presents bases i la convocatòria corresponent, actes tots dos que esgoten la via administrativa, cal interposar:
  
A. Recurs de reposició, amb caràcter potestatiu, davant l'òrgan municipal que en va dictar l'acte. El termini per a interposar dit recurs serà d'un mes, comptador des de l'endemà de la publicació de les presents bases en el Butlletí Oficial de la Província de València i el Diari Oficial de la Generalitat Valenciana. Interposat el recurs, no podrà interposar recurs contenciós administratiu fins que siga resolt expressament o se n'haja produït la desestimació per silenci pel transcurs d'un mes, comptador des de la data de la interposició, sense haver-se'n notificat resolució, cas en el qual quedarà expedita la via contenciosa administrativa.
  
B. Recurs contenciós administratiu, directament, davant la Sala Contenciosa Administrativa del Tribunal Superior de Justícia de la Comunitat Valenciana. El termini per a interposar el recurs es:
  
a) De dos mesos, comptadors des de la publicació de les presents bases en el Butlletí Oficial de la Província de València i en el Diari Oficial de la Generalitat Valenciana, si no s'ha interposat el recurs de reposició potestatiu.
  
b) De dos mesos, comptadors des del dia en què es notifique la resolució expressa del recurs de reposició, o
  
c) De sis mesos, comptadors a partir del transcurs d'un mes des de la interposició del recurs de reposició sense que se n'haja notificat resolució expressa.
  
Contra les resolucions i els actes de tràmit que no posen fi a la via administrativa, quan aquests decidisquen directament o indirecta, el fons de l'assumpte, determinen la impossibilitat de continuar el procediment, produïsquen indefensió o perjudici irreparable a drets i interessos legítims, les persones interessades podran interposar el recurs d'alçada en el termini d'un mes davant l'òrgan superior jeràrquic que nomenà el tribunal.
  
ANNEX II
  
Temari general
  
Bloc I
  
1. La Constitució espanyola de 1978: estructura, principis generals, la reforma de la Constitució
  
2. Drets i deures fonamentals dels espanyols: garantia i suspensió, el Tribunal Constitucional, el Defensor del Poble
  
3. El poder legislatiu: composició, atribucions i funcionament de les Corts Generals, elaboració de les lleis. El poder judicial: principis constitucionals. Organització judicial espanyola
  
4. El Govern i l'administració de l'Estat: relacions entre el Govern i les Corts Generals. La Llei del Govern
  
5. Organització territorial de l'Estat: les comunitats autònomes. Constitució i competències. Els estatuts d'autonomia
  
6. L'Estatut d'Autonomia de la Comunitat Valenciana
  
7. Les comunitats europees. Les institucions europees: la Comissió, el Parlament, el Consell i el Tribunal de Justícia. Altres institucions europees. La Unió Europea
  
8. Els actes administratius: concepte, elements i classes. Validesa. Eficàcia. La nul·litat i l'anul·labilitat. Les disposicions de caràcter general
  
9. El procediment administratiu. Els interessats. Fases del procediment administratiu comú: iniciació, ordenació, instrucció, finalització i execució. Notificació i publicació
  
10. El règim local espanyol: principis generals i regulació jurídica
  
11. El municipi: concepte i elements. El terme municipal. La població
  
12. Organització municipal: òrgans de l'Ajuntament. Les competències municipals
  
13. El personal al servici de l'administració Local. L'ingrés en la funció pública. La carrera administrativa: la provisió de llocs de treball i la promoció interna. Adquisició i pèrdua de la condició de funcionari. Les situacions administratives. El personal laboral.
  
14. Drets i deures dels funcionaris locals. Sistema retributiu. Incompatibilitats. règim disciplinari. La Seguretat Social dels funcionaris de l'administració Local.
  
15. Els contractes de l'administració Local: classificació de contractes, elements, la selecció del contractista, adjudicació, formalització i execució del contracte, la revisió dels preus, l'extinció del contracte
  
16. La Hisenda Local: especial estudi de les taxes, contribucions especials i impostos.
  
17. Pressupostos locals: concepte, principis i estructura. Elaboració del pressupost. La liquidació del pressupost
  
18. El règim de la despesa pública local: l'execució del pressupost. Orde de prelació de les despeses. Expedients de modificació de crèdits. Comptabilitat i rendició de comptes. Control i fiscalització pressupostària
  
Temes específics. Àrea informàtica
  
Bloc II
  
Àrea de gestió municipal
  
19. La informàtica i la gestió municipal. Processos clau. Processos de suport. Relacions entre les distintes àrees organitzatives de la gestió municipal.
  
20. La informàtica i les hisendes locals: la gestió tributària, la gestió d'ingressos, les estructures tributàries, els servicis de recaptació externs
  
21. La informàtica i els processos de comptabilització de la gestió tributària i la recaptació
  
22. Intercanvi d'informació informatitzada entre l'administració Local i altres administracions
  
23. Intercanvi d'informació informatitzada entre l'administració Local i altres organismes i entitats
  
Àrea de qualitat
  
24. El Model Europeu de Qualitat Total (EFQM): descripció, criteris i procés de puntuació
  
25. Procés d'autoavaluació segons el model EFQM en una organització
  
Àrea de protecció de dades de transaccions en Internet. Signatura electrònica
  
26. Reial Decret Llei 14/1999, sobre Signatura Electrònica. Normativa europea per a l'establiment d'un marc comunitari per a la signatura electrònica
  
27. Tipus de sistemes d'encriptació. Alternatives tecnològiques
  
28. Aplicació de la signatura electrònica avançada en l'Agència Estatal d'Administració Tributària
  
29. Construcció d'una infraestructura d'e-goverment de confiança. Beneficis, riscos, reptes i metes
  
30. Certificats de servidors SSL. Funcionament i ús en estructures d'e-commerce i/o e-goverment.
  
31. Infraestructures de clau pública (PKIs)
  
32. Certificats digitals. Publicació, noms distintius, estructura del certificat X.509, atributs i llistes de revocació
  
33. Certificats digitals X-509 emesos per l'autoritat certificadora de la Fàbrica Nacional de Moneda i Timbre. Tipus, directoris, informació continguda i particularitats
  
34. Projecte CERES de la FNMT-RCM. Aspectes tècnics del projecte. Possibles aplicacions. Disseny d'infraestructura i servidors
  
35. Projecte CERES de la FNMT-RCM. Protecció de servidor web i client de web segura
  
Bloc III
  
Àrea de comunicacions
  
36. Xarxes públiques: Tecnologia RDSI
  
37. Disseny de connectivitat de xarxes per mitjà de RDSI
  
38. Xarxes públiques: tecnologia Frame-Relay
  
39. Disseny de connectivitat de xarxes per mitjà de Frame-Relay
  
Àrea de seguretat i protecció de dades
  
40. Llei Orgànica 15/1999. Protecció de dades de caràcter personal
  
41. L'Agència de Protecció de Dades. Naturalesa i funcions
  
42. Reial Decret 994/1999. Reglament de Mesures de Seguretat de Fitxers Automatitzats que continguen dades de caràcter personal
  
43. Seguretat en instal·lacions de procés de dades. Polítiques i organització de seguretat
  
44. Seguretat física en instal·lacions de procés de dades
  
45. Seguretat lògica en instal·lacions de procés de dades
  
46. Seguretat en connexions externes
  
47. Recuperació de desastres en instal·lacions de procés de dades
  
48. Programes preparatoris i de control de la seguretat en instal·lacions de procés de dades
  
Àrea de noves tecnologies en la relació entre el ciutadà i l'administració
  
49. Aplicació de les noves tecnologies en l'administració Local
  
50. Construcció de serveis web interactius en una administració local
  
51. Construcció de serveis wap interactius en una administració local
  
52. Aplicació de la signatura electrònica en la relació ciutadà-Administració
  
Bloc IV
  
Àrea de llenguatge XML-XSL
  
53. Llenguatge XML. Història i fonaments teòrics. Aplicacions i avantatges del llenguatge XML
  
54. Llenguatge XML. Estructura del fitxer XML
  
55. Llenguatge XML. Document DTD associat al XML
  
56. XML i fulles d'estil. Introducció, XSL, XSLT, XPATH. Eines XML-XSL
  
57. Llenguatge XSL. Patrons XSL
  
58. Llenguatge XSL. Elements XSL
  
Àrea del gestor de bases de dades d'Informix Dynamic Server
  
59. Informix. Evolució de motors, eines i connectivitat
  
60. Informix Online Dynamic Server. Conceptes generals
  
61. Informix Online Dynamic Server. Components de l'arquitectura en línia (on-line)
  
62. Informix Online Dynamic Server. Arquitectura Multithread
  
63. Informix Online Dynamic Server. Configuració client-servidor
  
64. Informix Online Dynamic Server. Configuració del sistema
  
65. Informix Online Dynamic Server. Ús d'un monitor
  
66. Informix Online Dynamic Server. Fragmentació i PDQ
  
67. Informix Online Dynamic Server. Utilitats de supervisió
  
68. Informix Online Dynamic Server. Gestió de modes
  
69. Informix Online Dynamic Server. Arquitectura i gestió de discos
  
70. Informix Online Dynamic Server. Operacions del sistema. Cua LRU, procés de checkpoint, buidatge de logs
  
71. Informix Online Dynamic Server. Gestió de fitxers logs
  
72. Informix Online Dynamic Server. Eines de còpies de seguretat
  
73. Informix Online Dynamic Server. Planificació de còpies de seguretat
  
74. Informix Online Dynamic Server. Auditoria de seguretat
  
75. Informix Online Dynamic Server. Utilitats de migració
  
76. Informix Online Dynamic Server. Seguretat de les dades
  
77. Informix Online Dynamic Server. Problemes més comuns. Resolució
  
78. Informix Online Dynamic Server. Taules del SMI (System Monitoring Interfície)
  
Àrea d'INFORMIX-SE, I-4GL i SQL
  
79. Desenrotllament d'aplicacions amb I-4GL. Estructura de programa, manipulació de dades, formats i informes
  
80. Informix-SE. Diari de transaccions
  
81. Informix-SE. Bloquejos i concurrència
  
82. Informix-SE. Utilitats DBLoad, DBExport i DBImport
  
83. Informix-SE. Auditoria de taules
  
84. Informix-SE. Reparació de fitxers índexs
  
85. Informix-SQL. Creació de bases de dades
  
Àrea del sistema operatiu UNIX
  
86. Sistema operatiu UNIX. Evolució i característiques generals
  
87. Sistema operatiu UNIX. Sistemes de fitxers
  
88. Sistema operatiu UNIX. Processos i ordes
  
89. Sistema operatiu UNIX. Administració, arrancada i desconnexió
  
90. Sistema operatiu UNIX. Còpies de seguretat?.
  
Cosa que fem pública perquè en prengueu coneixement.